Þetta er það sem við megum eiga von á frá Ígló & Indí á árinu . Ný og falleg munstur og eins áður ævintýrin uppmáluð með dýraprintum sem heilla smáfólkið . Mér finnst sértstaklega skemmtileg hugmynd hvernig hönnuðirnir nýta útlínur Íslands í munstur á flíkurnar . Óbein markaðssetning fyrir landið ( ? ) allavega meira stolt fyrir útlendingamömmuna að geta klætt íslenska barnið í svoleiðis í heimalandinu . Ég hlakka til . Sláin sem unga stúlkan hér að ofan klæðist er efst á óskalistanum hjá mér , en hún er væntanleg næstu jól og því er eins gott að kunna að bíða þolinmóður . Gullfalleg flík sem hentar yfir jólakjólinn en einnig yfir hin þægindin sem merkið bíður okkur uppá . Ígló & Indí kunna að bæta sig ár frá ári og 2015 ætlar merkið í fyrsta sinn að bjóða uppá lífræna línu sem ég bíð spennt eftir að sjá og snerta . Verður örugglega punkturinn yfir i-ið á velheppnaðri fatalínu fyrir litla fólkið okkar .